Obec Praha v súlade s ustanovením § 6 ods.1 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods.4, § 8 ods.2, § 12 ods.2 a 3, § 16 ods.2, § 17 ods. 2,3,4 a 6, § 20 ods.6, § 21 ods.2, § 29, § 36, § 103 ods.1 a 2 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady, v znení neskorších predpisov, **v y d á v a NÁVRH**

**VŠEOBECNE ZÁVÄZNÉHO NARIADENIA**

**o dani z nehnuteľností, miestnych daniach a miestnom poplatku za komunálne odpady a drobné stavebné odpad a o podmienkach určovania a vyberania dane a miestneho poplatku na území obce Praha na rok 2025**

**Ú V O D N É U S T A N O V E N I E**

**§ 1**

1/ Obecné zastupiteľstvo v Prahe podľa § 11 ods.4 písm.d/ zákona č. 369/1990 Zb. o obecnom zriadení v znení neskorších predpisov  **r o z h o d l o**, že v nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, z a v á d z a s účinnosťou od 1. januára 2024:

**A/ m i e s t n e d a n e :**

a/ daň z nehnuteľností ,

b/ daň za psa ,

c/ daň za užívanie verejného priestranstva,

**B/ m i e s t n y p o p l a t o k  za komunálne odpady a drobné stavebné odpady**

na kalendárny rok **2025**, ktorý je zdaňovacím obdobím.

2/ Základné ustanovenia o zdaňovaní pozemkov, stavieb a bytov sú uvedené v druhej časti zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady, /ďalej len „zákon o miestnych daniach“/, ktoré upravujú postavenie daňovníka dane z nehnuteľností, predmet dane z nehnuteľností, základ dane z nehnuteľností, základné ročné sadzby dane z nehnuteľností, ktoré môže obec týmto všeobecne záväzným nariadením zvýšiť alebo znížiť, oslobodenie vybraných druhov pozemkov, stavieb a bytov a odpustenie resp. zníženie dane správcom dane, vznik a zánik daňovej povinnosti, povinnosť predkladania daňového priznania, rozhodnutie o vyrubení dane a platenie dane.

3/ Základné ustanovenia o spôsobe zdaňovania ostatných miestnych daní, ktorých výpočet je uvedený v ods. 1 A, písm. b/, c/, d/, e/, f/, tohto všeobecne záväzného nariadenia, ktoré upravujú daňovníka, predmet dane a základe dane, sú uvedené v tretej až siedmej časti „zákona o miestnych daniach“.

4/ Základné ustanovenia o spôsobe platenia miestneho poplatku za komunálne odpady a drobné stavebné odpady, ktorý je stanovený v ods. 1 B, tohto všeobecne záväzného nariadenia, ktoré upravujú predmet poplatku, poplatníka, sadzbu poplatku, určenie a vyrubenie poplatku, sú uvedené v desiatej časti „zákona o miestnych daniach“.

**PRVÁ ČASŤ**

**DAŇ Z NEHNUTEĽNOSTÍ**

Daň z nehnuteľností zahŕňa :

a/ daň z pozemkov,

b/ daň zo stavieb,

c/ daň z bytov a nebytových priestorov v bytovom dome,

**Čl. I**

**D A Ň Z P O Z E M K O V**

**§ 2**

**Predmet dane**

1/ Predmetom dane z pozemkov sú pozemky :

a/ orná pôda, vinice, ovocné sady, trvalé trávne porasty /TTP/,

b/ záhrady,

c/ zastavané plochy a nádvoria, ostatné plochy,

d/ lesné pozemky, na ktorých sú hospodárske lesy,

e/ stavebné pozemky,

2/ Na zaradenie pozemku do príslušnej skupiny podľa druhu pozemku je určujúce zaradenie podľa katastra a pre lesné pozemky do kategórie lesa, je určujúci program starostlivosti o lesy.

**§ 3**

**Základ dane**

1/ Základom dane z pozemkov pre pozemky druhu orná pôda, vinice, ovocné sady a trvalé trávne porasty je hodnota pozemku bez porastov určená vynásobením výmery pozemkov v m2 a hodnoty pôdy za 1 m2 uvedenej v prílohe č.1 zákona č.582/2004 Z.z. o miestnych daniach a miestnom poplatku za komunálne odpady a drobné stavebné odpady.

2/ Základom dane z pozemkov pre lesné pozemky, na ktorých sú hospodárske lesy, je hodnota pozemku určená vynásobením výmery pozemkov v m2 a hodnoty pozemku zistenej na 1 m2 podľa platných predpisov o stanovení všeobecnej hodnoty majetku.

3/ Základom dane z pozemkov pre pozemky druhu záhrada, zastavané plochy a nádvoria, ostatné plochy a stavebné pozemky je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v prílohe č.2 zákona č. 582/2004 Z.z o miestnych daniach a miestnom poplatku za komunálne odpady a drobné stavebné odpady.

**§ 4**

**Sadzba dane**

1/ Ročná sadzba dane z pozemkov je pre všetky druhy pozemkov 0,25% zo základu dane.

2/ Ročná sadzba dane z pozemkov uvedená v § 3 ods.1 tohto všeobecne záväzného nariadenia sa **v celej obci určuje** /§ 8 ods.2 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady/ takto:

- za ornú pôdu, vinice, ovocné sady na 1,25 % zo základu dane 0,2466 €,

- trvalé trávne porasty na 1,25 % zo základu dane 0,0375 €,

- za záhrady na 0,3 % zo základu dane 1,3277 €,

- za zastavané plochy a nádvoria na 0,3 % zo základu dane 1,3277 €,

- za  ostatné plochy na 1 % zo základu dane 1,3277 €,

- za lesné pozemky, na ktorých sú hospodárske lesy na 1,5 % zo základu dane 0,0577 €,

- za stavebné pozemky na 1,25 % zo základu dane 13,2775 €,

**Čl. II**

**D A Ň Z O S T A V I E B**

**§ 5**

**Predmet dane**

Predmetom dane zo stavieb sú všetky stavby na území obce, ktorých členenie je vymedzené v § 10 ods. 1 a 2 „zákona.

**§ 6**

**Základ dane**

Základom dane zo stavieb je výmera zastavanej plochy – pôdorys stavby na úrovni najrozsiahlejšej nadzemnej časti stavby.

**§ 7**

**Sadzba dane**

1/ Ročná sadzba dane zo stavieb je 0,033 € za každý aj začatý m2 zastavanej plochy.

2/ Ročná sadzba dane zo stavieb uvedená v § 4 ods.1 tohto všeobecne záväzného nariadenia sa **v celej obci určuje**  /§ 12 ods.2 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady/ takto:

a/ 0,10 € za stavby na bývanie a drobné stavby, ktoré majú doplnkovú funkciu k hlavnej stavbe,

b/ 0,30 € za stavby na poľnohospodársku produkciu,

c/ 0,33 € za stavby rekreačných a záhradkárskych chát a domčekov na individuálnu rekreáciu,

d/ 0,30 € za samostatne stojace garáže, samostatné stavby hromadných garáží a stavby určené

alebo používané na účely garážovania, postavené mimo bytových domov,

e/ 0,40 € za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie,

f/ 0,33 € za stavby na ostatnú podnikateľskú a zárobkovú činnosť, skladovanie a administratívu.

3/ Ročná sadzba dane zo stavieb uvedená v § 6 ods.2 tohto všeobecne záväzného nariadenia sa zvyšuje pri viacpodlažných stavbách o 0,040 € za každý aj začatý m2 zastavanej plochy za každé ďalšie podlažie okrem prvého nadzemného podlažia /§ 12 ods.3 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady/.

**4/ Koeficient /násobok/ k ročnej sadzbe dane zo stavieb v katastrálnom území obce Praha pre jednotlivé druhy stavieb uvedených v § 5 Čl. II Daň zo stavieb, ktorých ročná sadzba je uvedená v § 7 ods. 2, ak sú neudržiavanými stavbami, je :**

1. stavbami, ktoré vlastník riadne neudržiava podľa § 86 ods. 1 stavebného zákona č. 50/1976 Zb. v znení neskorších predpisov /ďalej len *„stavebný zákon“*/a stavebný úrad mu vo verejnom záujme právoplatne nariadil, aby sa v určenej lehote a za určených podmienok postaral o nápravu podľa § 86 ods. 2 staveného zákona, pričom vlastník túto povinnosť v stanovenej lehote nesplnil,
2. stavbami, ktoré nezodpovedajú základným požiadavkám na stavby podľa § 43d stavebného zákona, čím ohrozujú alebo obťažujú užívateľov alebo okolie stavby - § 87 ods. 1 stavebného zákona a stavebný úrad ich vlastníkovi právoplatne nariadil uskutočniť nevyhnutné úpravy na stavbe, pričom vlastník túto povinnosť v stanovenej lehote nesplnil,
3. závadnými stavbami ohrozujúcimi život alebo zdravie osôb podľa § 88 ods. 1 písm. a/ stavebného zákona, ak ich nemožno hospodárne opraviť a stavebný úrad vlastníkovi právoplatne nariadil odstránenie stavby, pričom vlastník túto povinnosť v stanovenej lehote nesplnil,

**vo výške dvoj násobku ročnej sadzby.**

**Čl. III**

**D A Ň Z B Y T O V**

**§ 8**

**Predmet dane**

Predmetom dane z bytov sú byty a nebytové priestory v bytových domoch na území obce. Základ dane ako i sadzba dane sa neurčuje z dôvodu, že v obci Praha sa nenachádzajú bytové domy.

**§ 9**

**Základ dane**

Základom dane z bytov je výmera podlahovej plochy bytu alebo nebytového priestoru v bytovom dome.

**§ 10**

**Sadzba dane**

1/ Ročná sadzba dane z bytov je 0 € za každý aj začatý m2 podlahovej plochy bytu a nebytového priestoru.

2/ Ročná sadzba dane z bytov uvedená v § 9 ods.1 tohto všeobecne záväzného nariadenia sa **v celej obci zvyšuje** ***/znižuje/*** / § 16 ods.2 zákona č. 582/2004 Z.z.o miestnych daniach a miestnom poplatku za komunálne odpady a drobné stavebné odpady/ na sumu 0 € za každý aj začatý m2 podlahovej plochy bytu a nebytového priestoru

**Čl. IV**

**SPOLOČNÉ USTANOVENIA K DANI Z NEHNUTEĽNOSTÍ**

**§ 11**

**Oslobodenie od dane a zníženie dane**

1/ Správca dane ustanovuje, že v roku 2025 poskytuje oslobodenie od dane z pozemkov /§ 17 ods. zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady / na:

- pozemky, na ktorých sú cintoríny a urnové háje,

- pozemky verejne prístupných parkov a športovísk,

2/ Správca dane ustanovuje, že poskytuje oslobodenie od dane zo stavieb a oslobodenie od dane z bytov /§ 17 ods.3 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady/ na:

* miestny kostol

**§ 12**

1/ Daňová povinnosť daňovníkovi vzniká 1. januárom zdaňovacieho obdobia s tým, že daňové priznanie je daňovník povinný podať do 31. januára 2025.

2/ Vyrubená daň z nehnuteľností je splatná do 15 dní odo dňa právoplatnosti rozhodnutia.

**DRUHÁ ČASŤ**

**OSTATNÉ MIESTNE DANE**

**Čl. V**

**D A Ň Z A  P S A**

**§ 13**

**Predmet dane**

Predmetom dane je pes starší ako 6 mesiacov chovaný fyzickou alebo právnickou

osobou na území obce.

**§ 14**

**Základ dane**

Základom dane je počet psov.

**§ 15**

## Sadzba dane

1/ Daň za psa je 5 € za 1 psa ročne.

**§ 16**

**Spoločné ustanovenia**

1/ Daňovník ohlasuje vznik daňovej povinnosti do 30 dní od nadobudnutia psa písomne spolu so zápisom do evidencie psov a v tej istej lehote zaplatí daň na zdaňovacie obdobie. Daňová povinnosť zaniká prvým dňom mesiaca po písomnom oznámení daňovníka, že nie je chovateľom alebo držiteľom psa.

2/ Daň za psa v ďalších zdaňovacích obdobiach je splatná do 31. januára v hotovosti do pokladne, resp. peňažnou poukážkou na účet správcu dane.

**Čl. VI**

**D A Ň Z A  U Ž Í V A N I E V E R E J N É H O  P R I E S T R A N T V A**

**§ 17**

**Predmet dane**

1/Predmetom dane je osobitné užívanie verejného priestranstva a dočasné parkovanie motorového vozidla na vyhradenom priestore verejného priestranstva.

2/ Verejné priestranstvo na účely zdaňovania sú verejnosti prístupné pozemky vo vlastníctve obce – miestne komunikácie, chodníky. Miesto na dočasné parkovanie motorových vozidiel je vyhradené len v okolí kultúrneho domu súp. č.37 pre stránky, služobné a iné  návštevy .

3/ Osobitné užívanie verejného priestranstva je :

- umiestnenie zariadenia na poskytovanie služieb,

- umiestnenie stavebného zariadenia,

- umiestnenie predajného zariadenia, zariadenia cirkusu, zariadenia lunaparku

a iných atrakcií

-umiestnenie skládky,

- akákoľvek prekážka umiestnená fyzickou osobou na verejné priestranstvo resp.

pozemok v majetku obce,

**§ 18**

**Základ dane**

Základom dane je výmera užívaného verejného priestranstva v m2. **Parkovať je prísne zakázané na štátnej ceste v intraviláne obce, chodníku a v zelenom páse pri štátnej ceste v obci Praha.**

**§ 19**

## Sadzba dane

1/ Daň je 0,40 € za každý aj začatý m2 a každý aj začatý deň osobitne užívaného verejného priestranstva.

2/ Dočasné parkovanie motorového vozidla na vyhradenom priestore verejného priestranstva je bezplatné za každú aj začatú hodinu a jedno parkovacie miesto.

**§ 20**

**Spoločné ustanovenia**

1/ Daňovník ohlasuje vznik daňovej povinnosti ihneď po začatí užívania verejného priestranstva, zánik ohlasuje ihneď po ukončení verejného priestranstva u správcu dane.

2/ Daň za užívanie verejného priestranstva je splatná najneskôr do 15 dní odo dňa nadobudnutia právoplatnosti rozhodnutia o vyrubení dane. Daň sa platí v hotovosti do pokladne, resp. peňažnou poukážkou na účet správcu dane.

**Čl. VII**

**D A Ň Z A  U B Y T O V A N I E**

**§ 21**

**Predmet dane**

1/Predmetom dane je odplatné prechodné ubytovanie fyzickej osoby v zariadení poskytujúcom služby prechodného ubytovania – hotely, nocľahárne, rekreačné strediská, penzióny,

2/ Daňovníkom je ubytovaná fyzická osoba, platiteľom dane je prevádzkovateľ zariadenia poskytujúce prechodné ubytovanie. Daň za ubytovanie je splatná pri ubytovaní.

**§ 22**

**Základ dane**

Základom dane je počet prenocovaní.

**§ 23**

Sadzba dane

Daň je 0 € za každú osobu a prenocovanie.

**§ 24**

**Spoločné ustanovenia**

1/ Platiteľ dane – prevádzkovateľ zariadenia je povinný viesť preukaznú evidenciu ubytovaných osôb na účely dane za ubytovanie, v ktorej uvedie okrem ceny za ubytovanie i výšku zaplatenej dane daňovníkom – ubytovanej osoby.

2/ Platiteľ dane, daň odvádza správcovi dane mesačne, v hotovosti, alebo na účet správcu dane, vždy do 15. dňa nasledujúceho mesiaca po prijatí dane od daňovníka.

**Čl. VIII**

**D A Ň Z A  P R E D A J N É A U T O M A T Y**

**§ 25**

**Predmet dane**

1/Predmetom dane sú prístroje a automaty, ktoré za odplatu vydávajú tovar.

2/ Daňovníkom je prevádzkovateľ predajných automatov.

**§ 26**

**Základ dane**

Základom dane je počet predajných automatov.

**§ 27**

Sadzba dane

Daň je 0 € za jeden predajný automat a kalendárny rok.

**§ 28**

**Spoločné ustanovenia**

1/ Daňovník je povinný písomne ohlásiť vznik daňovej povinnosti do 30 dní odo dňa uvedenia predajného automatu do prevádzky, jeho umiestnenie a  súčasne zaplatiť daň na zdaňovacie obdobie. Pri zániku daňovej povinnosti je stanovená na ohlásenie zániku 30 dňová lehota.

2/ V zdaňovacom období je daň splatná bez vyrubenia do 31. januára.

**Čl. IX**

**D A Ň Z A  N E V Ý H E R N É H R A C I E P R Í S T R O J E**

**§ 29**

**Predmet dane**

1/Predmetom dane sú hracie prístroje, ktoré sa spúšťajú alebo prevádzkujú za odplatu, ale nevydávajú peňažnú výhru. Prevádzkovanie hracích prístrojov je v priestoroch verejne prístupných. Patria sem elektronické prístroje na počítačové hry,  mechanické prístroje, elektronické prístroje, automaty a iné zariadenia na zábavné hry.

2/ Daňovníkom je prevádzkovateľ nevýherných hracích prístrojov. .

**§ 30**

**Základ dane**

Základom dane je počet nevýherných hracích prístrojov.

**§ 31**

## Sadzba dane

Daň je 0 € za jeden nevýherný hrací prístroj a kalendárny rok.

**§ 32**

**Spoločné ustanovenia**

1/ Daňovník je povinný písomne ohlásiť vznik daňovej povinnosti do 30 dní odo dňa uvedenia nevýherného hracieho prístroja do prevádzky, jeho umiestnenie a typ,  súčasne zaplatiť daň na zdaňovacie obdobie. Pri zániku daňovej povinnosti je stanovená na ohlásenie zániku 30 dňová lehota.

2/ V zdaňovacom období je daň splatná bez vyrubenia do 31. januára.

**TRETIA ČASŤ**

**Čl. X**

**MIESTNY POPLATOK ZA KOMUNÁLNE ODPADY A DROBNÉ STAVEBNÉ**

**ODPADY**

**§ 33**

**Predmet poplatku**

1. Miestny poplatok /ďalej len „poplatok“/ sa platí za komunálne odpady /okrem elektroodpadov/ a drobné stavebné odpady vznikajúce na území obce v zdaňovacom období – kalendárnom roku 2025.

**§ 34**

**Miestny poplatok**

1) Obec do miestneho poplatku zahŕňa :

a) náklady na zbernú nádobu na zmesový komunálny odpad,

b) náklady na zabezpečenie zberných nádob na triedený zber zložiek komunálnych odpadov, pri ktorých sa neuplatňuje rozšírená zodpovednosť.“

2) Poplatok sa platí za

a) činnosti nakladania so zmesovým komunálnym odpadom,

b) činnosti nakladania s biologicky rozložiteľným komunálnym odpadom,

c) triedený zber zložiek komunálneho odpadu, na ktoré sa nevzťahuje rozšírená zodpovednosť výrobcov,

d) náklady spôsobené nedôsledným triedením oddelene zbieraných zložiek komunálneho odpadu, na ktoré sa vzťahuje rozšírená zodpovednosť výrobcov a

e) náklady presahujúce výšku obvyklých nákladov podľa osobitného predpisu.

3) Poplatok platí poplatník, ktorým je:

a) fyzická osoba, ktorá má v obci trvalý pobyt alebo prechodný pobyt alebo ktorá je na území

obce oprávnená užívať alebo užíva byt, nebytový priestor, pozemnú stavbu alebo jej časť,

alebo objekt, ktorý nie je stavbou, alebo záhradu, vinicu, ovocný sad, trvalý trávny porast na

iný účel ako na podnikanie, pozemok v zastavanom území obce okrem lesného pozemku a

pozemku, ktorý je evidovaný v katastri nehnuteľností ako vodná plocha (ďalej len „nehnuteľnosť“),

b) právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

c) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

4) Ak má osoba podľa § 34 ods. 3 písm. a) VZN v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa § 34 ods. 3 písm. a) VZN v obci trvalý alebo prechodný pobyt a súčasne je podľa § 34 ods. 3 písm. c) VZN fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu a v tomto mieste nemá zriadenú prevádzkareň, poplatok platí iba raz z dôvodu trvalého pobytu alebo prechodného pobytu. To neplatí, ak sa na poplatníka vzťahuje množstvový zber.

5) Poplatok od poplatníka v ustanovenej výške pre obec vyberá a ručí zaň:

a) vlastník nehnuteľnosti, ak je nehnuteľnosť v spoluvlastníctve viacerých spoluvlastníkov alebo ak ide o bytový dom, spoluvlastníci môžu určiť zástupcu alebo správcu, ktorý ak s určením súhlasí, poplatok vyberá a za vybraný poplatok ručí,

b) správca, ak je vlastníkom nehnuteľnosti štát, vyšší územný celok alebo obec (ďalej len „platiteľ“).

6) Platiteľ a poplatník sa môžu písomne dohodnúť, že poplatok obci odvedie priamo poplatník, za odvedenie poplatku obce ručí platiteľ. Túto dohodu je povinný platiteľ predložiť správcovi poplatku pred začatím určeného poplatkového obdobia.

**§ 35**

**Sadzba poplatku**

1) V obci nie je zavedený množstvový zber na zmesový komunálny odpad.

2) Sadzba poplatku je určená podľa § 78 ods. 1 písm. b/ a písm. c/ zákona č. 582/2004 Z.z.

v platnom znení :

**a)** 0,0465 eur za osobu a kalendárny deň pre fyzické osoby uvedené v § 34 ods. 3 písm. a) tohto VZN za zmesový komunálny odpad t.j. 17,00 eur/kalendárny rok - 365 (366) dní.

**b)** 0 eur ako súčin sadzby poplatku a počtu kalendárnych dní v zdaňovacom období, počas ktorých má alebo bude mať poplatník podľa § 34 ods. 3 písm. b/ a c/ tohto VZN - právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie a podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania /§ 77 ods. 2 písm. b) alebo písm. c), podľa

ukazovateľa produkcie komunálnych odpadov - v zdaňovacom období je to súčet priemerného počtu osôb pripadajúci na zdaňovacie obdobie, ktoré sú v rozhodujúcom období

s poplatníkom v pracovnoprávnom vzťahu, inom obdobnom vzťahu, pričom tieto osoby vykonávajú svoju činnosť v nehnuteľnosti, ktorú poplatník užíva alebo je oprávnený užívať, nachádzajúcej sa v obci; ak je poplatníkom fyzická osoba, ktorá je podnikateľom, do počtu osôb sa započítava aj táto osoba; do počtu osôb sa nezapočítavajú osoby, ktoré majú v tejto obci trvalý pobyt alebo prechodný pobyt (ďalej len „priemerný počet zamestnancov“).

**§ 36**

**Určenie poplatku**

**za zmesový komunálny odpad a spôsob platenia poplatku**

1) Pre poplatníka podľa § 34 ods. 3 písm. a) /obyvateľov obce/ sa určí poplatok ako

súčin sadzby poplatku uvedenej v § 35 písm. a) VZN a počtu kalendárnych dní v určenom období, počas ktorých má alebo bude mať poplatník v obci trvalý pobyt alebo prechodný pobyt, alebo počas ktorých nehnuteľnosť užíva alebo je oprávnený ju užívať.

2) Pre poplatníka podľa § 34 ods. 3 písm. b) a písm. c) /právnickú osobu a fyzickú osobu - podnikateľa sa určí poplatok podľa ukazovateľa produkcie komunálnych odpadov v zdaňovacom období.

1. Poplatok pre poplatníka podľa § 34 ods. 3 písm. a), b), c) sa vyrubí rozhodnutím, každoročne a na celé zdaňovacie obdobie. Poplatok je splatný v lehotách určených v rozhodnutí bezhotovostne prevodom z účtu alebo vkladom na účet obce alebo v hotovosti v pokladni obce. Poplatok môže byť zaplatený aj naraz, najneskôr v lehote splatnosti prvej splátky, resp. dohodou splatnosti poplatku poplatníka s obcou.

**§ 37**

**Určenie poplatku za drobný stavebný odpad**

1) Drobný stavebný odpad sa na území obce vykonáva formou množstvového zberu.

2)Poplatok sa určí ako súčin sadzby poplatku ustanovenej v § 35 písm. a/ a hmotnosti odovzdaného drobného stavebného odpadu v zbernom dvore. Pri odovzdaní drobného stavebného odpadu na zbernom dvore sa poplatník preukáže hodnoverným dokladom s potrebnými údajmi na jeho jednoznačnú identifikáciu. Pri odovzdaní drobného stavebného odpadu si poplatník si prevezme vyplnené tlačivo s jeho identifikačnými údajmi (meno, priezvisko, adresa trvalého alebo prechodného pobytu, dátum narodenia, resp. názov, adresa sídla, IČO) a údajom o hmotnosti odovzdaného drobného stavebného odpadu, ktoré bude podkladom pre zaplatenie poplatku. Duplikát tlačiva bude dokladom pre správcu dane. Poplatok za drobný stavebný odpad zaplatí poplatník obci do 15 dní odo dňa odovzdania drobného stavebného odpadu v zbernom dvore; v hotovosti v pokladni obce alebo prevodom na účet obce. Pri úhrade poplatku je poplatník povinný uviesť variabilný symbol, ktorým je číslo dokladu o prevzatí drobných stavebných odpadov.

**§ 38**

**Oznamovacia povinnosť**

1) a) Každý poplatník je povinný v priebehu zdaňovacieho obdobia vykonať oznamovaciu povinnosť, t. j. oznámiť vznik poplatkovej povinnosti do 30 dní odo dňa vzniku poplatkovej povinnosti a v rámci oznamovacej povinnosti oznámiť obci : a) uviesť meno, priezvisko, titul, rodné číslo, adresu trvalého pobytu, adresu prechodného pobytu (ďalej len „identifikačné údaje“); v prípade určeného zástupcu aj identifikačné údaje za ostatných členov domácnosti, a ak je poplatníkom osoba podľa § 22 ods. 3 písm. b) alebo písm. c), názov alebo obchodné meno alebo dodatok obchodného mena, sídlo alebo miesto podnikania a identifikačné číslo,

b) uviesť údaje rozhodujúce na určenie poplatku,

c) ak požaduje zníženie alebo odpustenie poplatku, predložiť aj doklady, ktoré odôvodňujú zníženie alebo odpustenie poplatku.

2) Zánik poplatkovej povinnosti v priebehu zdaňovacieho obdobia a zmeny skutočností rozhodujúcich na vyrubenie poplatku je poplatník povinný oznámiť obci do 30 dní odo dňa, keď tieto nastali.

**§ 39**

**Podmienky na vrátenie poplatku alebo jeho pomernej časti**

Podmienkami na vrátenie poplatku alebo jeho pomernej časti podľa osobitného predpisu sú, že si poplatník, ktorému zanikla povinnosť platiť poplatok v priebehu zdaňovacieho obdobia splnil oznamovaciu povinnosť v lehote podľa osobitného predpisu.

**§ 40**

**Podmienky a doklady pre zníženie poplatku**

1) Podmienkou pri znížení poplatku je podanie písomnej žiadosti v lehote najneskôr do 28. februára nasledujúceho kalendárneho roku po kalendárnom roku, na ktorý si toto odpustenie žiada, s prílohami podľa § 40 ods. 3 VZN.

2) Správca dane zníži sadzbu poplatku podľa § 40 písm. a) VZN o 0,0137 eur za osobu a kalendárny deň za obdobie, za ktoré poplatník dokladmi uvedenými v § 40 ods. 3 VZN preukáže, že viac ako 90 dní v zdaňovacom období sa nezdržiaval alebo sa nezdržiava na území obce. Poplatník musí preukázať splnenie podmienok na zníženie poplatku predložením dokladov uvedených v § 40 ods. 3 VZN za každé zdaňovacie obdobie zvlášť.

3) Doklady, ktoré poplatník predkladá k žiadosti o zníženie poplatku podľa § 40 ods. 1 VZN, na základe ktorých správca poplatku zníži poplatok v zmysle § 40 ods. 2 VZN, sú:

a) potvrdenie zamestnávateľa, v ktorom zamestnávateľ potvrdí, že poplatník v zdaňovacom období vykonáva prácu mimo obce (môže byť aj pracovná zmluva uzatvorená v aktuálnom zdaňovacom období);

b) potvrdenie o činnosti alebo práci vykonávanej mimo územia obce na základe živnostenského oprávnenia u zárobkovo činných osôb vrátane dokladu o ubytovaní v mieste

výkonu práce (vlastníctvo k nehnuteľnosti, potvrdenie o ubytovaní, nájomná zmluva) a potvrdenie, že tam platí poplatok za komunálny odpad,

c) potvrdenie od agentúry, ktorá sprostredkovala prácu mimo obce Praha;

d) potvrdenie o štúdiu a potvrdenie o ubytovaní v internátnom zariadení mimo obce Praha

e) potvrdenie vecne príslušného úradu o pobyte poplatníka v zahraničí,

4) Správca dane na základe žiadosti poplatníka zníži poplatok podľa § 40 písm. a) tohto nariadenia o 4 eur za osobu a kalendárny deň za obdobie, za ktoré poplatník preukáže, že viac ako 90 dní v zdaňovacom období sa nezdržiaval alebo nezdržiava na území obce za podmienok:

a) že si poplatník neuplatnil zníženie dane z nehnuteľnosti (pri vyrubení poplatku za užívanie nehnuteľnosti - stavby na bývanie alebo bytu) v rámci príslušného zdaňovacieho obdobia,

b) že predloží doklady k žiadosti o zníženie poplatku: Potvrdenie príslušnej obce o tom, že sa poplatník zdržuje na jej území súčasne s doplnením aj nasledovných dokladov: - alebo doklad o tom, že poplatník je súčasne evidovaný ako poplatník poplatku za komunálne odpady v príslušnej obci, rozhodnutie o vyrubení poplatku na poplatníka, resp. poplatníkov (nie na nehnuteľnosť), alebo doklad o úhrade poplatku za príslušné zdaňovacie obdobie v príslušnej obci. Doklady uvedené v § 40 ods. 3 VZN nie je možné nahradiť čestným vyhlásením poplatníka.

5) Správca dane zníži poplatok o 5 eur za osobu a kalendárny deň za obdobie, za ktoré poplatník preukáže, že je vlastníkom nehnuteľnosti a nemá v obci trvalý pobyt a že viac ako 90 dní v zdaňovacom období sa nezdržiaval alebo nezdržiava na území obce

6) Správca dane zníži poplatok o 5 eur za osobu a kalendárny deň za obdobie, za ktoré poplatník preukáže, že je darca krvi a preukáže sa Jánskeho plaketou (diamantovou, zlatou, striebornou, bronzovou)

**§ 41**

**Podmienky a doklady pri odpustení poplatku**

1) Podmienkou pri odpustení poplatku podľa osobitného predpisu je podanie písomnej žiadosti v lehote najneskôr do 28. februára nasledujúceho kalendárneho roku po kalendárnom roku, na ktorý si toto odpustenie žiada, s prílohami podľa § 40 ods. 3 VZN.

2) Správca dane odpustí poplatok, ak poplatník preukáže, že sa mimo obce zdržiaval celé zdaňovacie obdobie, t. j. 365 (366) dní v kalendárnom roku. Poplatník si nárok na odpustenie poplatku uplatňuje predložením dokladov uvedených v § 40 ods. 3 VZN za každé zdaňovacie obdobie zvlášť.

3) Doklady, ktoré poplatník predkladá k žiadosti o odpustenie poplatku podľa § 41 ods. 1 VZN, na základe ktorých správca poplatku odpustí poplatok v zmysle § 41 ods. 2 VZN, a ktorými poplatník preukáže, že sa celé zdaňovacie obdobie, t. j. 365 (366) dní v kalendárnom roku zdržiaval mimo obce sú:

a) potvrdenie od zamestnávateľa, v ktorom zamestnávateľ potvrdí, že poplatník v zdaňovacom období vykonáva prácu v zahraničí (môže byť aj pracovná zmluva uzatvorená v aktuálnom zdaňovacom období);

b) potvrdenie o činnosti alebo práci vykonávanej na základe živnostenského oprávnenia v zahraničí vrátane dokladu o ubytovaní v zahraničí a potvrdenia, že tam platí miestne dane;

c) potvrdenie od agentúry, ktorá sprostredkovala prácu v zahraničí;

d) potvrdenie o štúdiu v zahraničí alebo potvrdenie za všetky semestre aktuálneho zdaňovacieho obdobia štúdia v zahraničí; t

4) Správca dane na základe žiadosti poplatníka poplatok odpustí za obdobie, za ktoré poplatník obci preukáže na základe podkladov, že viac ako 90 dní v zdaňovacom období sa nezdržiava alebo sa nezdržiaval v mieste trvalého pobytu z dôvodu, že je hospitalizovaný v zariadení poskytujúcom služby zdravotnej starostlivosti, v zariadení sociálnej starostlivosti, v zariadení sociálnych služieb, v reedukačnom zariadení, v detskom domove, vo výkone väzby, vo výkone trestu odňatia slobody.

**§ 42**

**Zmiernenie alebo odstránenie tvrdosti zákona**

1) V prípadoch, ak nastanú dôvody hodné osobitného zreteľa (prechodná vážna sociálna tieseň s ohrozením výživy poplatníka alebo osôb odkázaných s výživou na žiadateľa spôsobená živelnou pohromou, náhodnou vážnou udalosťou, ktorej nebolo možné zabrániť alebo podobné prípady), možno žiadať zníženie alebo odpustenie poplatku v rámci zmiernenia alebo odstránenia tvrdosti zákona. V rámci zmiernenia alebo odstránenia tvrdosti zákona môže obec ako správca dane v jednotlivých prípadoch poplatok znížiť alebo môže poplatok odpustiť.

2) Splnenie podmienok uvedených v § 42 ods. 1 VZN je žiadateľ povinný hodnoverne preukázať. Vyhovenie žiadosti nie je nárokovateľné.

3) Správca poplatku vo veciach žiadosti o zmiernenie alebo odstránenie tvrdosti zákona bude postupovať v súlade s ustanoveniami osobitného zákona.

**§ 43**

Otázky správy poplatku, podmienky zavedenia, zrušenia, zmeny sadzby poplatku a určenie podmienok poplatku, rozpočtové určenie miestnych daní, zaokrúhľovanie, konanie vo veciach poplatku, vyrubenie dane podľa pomôcok a použitie označenej a neoznačenej platby

upravuje zákon o miestnych daniach a miestnom poplatku a zákon NR SR č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov.

**ŠTVRTÁ ČASŤ**

**Čl. XI**

**SPOLOČNÉ A ZÁVEREČNÉ USTANOVENIA**

**K DANI Z NEHNUTEĽNOSTÍ, K MIESTNYM DANIAM A MIESTNEMU**

**POPLATKU**

**§ 44**

**Daňové priznanie, ohlásenie daňovej a poplatkovej povinnosti**

1/ Daňové priznanie k dani z nehnuteľností je daňovník povinný predložiť správcovi dane do 31. januára zdaňovacieho obdobia, v prípade vzniku zmien zmenu ohlasuje písomne do 30 dní odo dňa vzniku skutočnosti rozhodujúcej na vyrubenie dane.

2/ Oznamovacia povinnosť vzniku a zániku daňovej povinnosti k miestnym daniam je uvedená v príslušných spoločných ustanoveniach k jednotlivým daniam.

3/ Oznamovacia povinnosť k vzniku resp. zániku povinnosti platiť miestny poplatok za komunálne odpady a drobné stavebné odpady je uvedená v tretej časti VZN v § 26.

**§ 45**

**Vyrubovanie dane a miestneho poplatku**

1/ Vyrubenie dane z nehnuteľností vykoná správca dane každoročne so stavom k 1. januáru zdaňovacieho obdobia jedným rozhodnutím.

2/ Ostatné miestne dane sa nevyrubujú, platia sa správcovi dane pri ohlásení, resp. daň z osobitného užívania verejného priestranstva po skončení užívania a ohlásení zániku daňovej povinnosti.

3/ Správca dane ustanovuje, že daň nižšiu ako 3 € nebude vyrubovať ani vyberať. /§ 20 ods. 3 zákona č. 582/2004 Z.z.o miestnych daniach a miestnom poplatku za komunálne odpady a drobné stavebné odpady/.

**§ 46**

**Platenie dane**

1/ Vyrubená daň z nehnuteľností je splatná do 15 dní odo dňa právoplatnosti rozhodnutia o vyrubení dane resp. miestneho poplatku.

2/ Vlastník nehnuteľnosti, ktorý v priebehu roka 2025 vydraží alebo kúpi nehnuteľnosť, ktorá je predmetom dane z nehnuteľností, zaplatí pomernú časť ročnej dane za rok 2025 začínajúc mesiacom nasledujúcom po dni, v ktorom nehnuteľnosť v dražbe alebo kúpou nadobudol.

**Čl. XII**

**§ 47**

**Záverečné ustanovenia**

1/ Správu dane z nehnuteľností, miestnych daní a miestneho poplatku za komunálne odpady a drobné stavebné odpady vykonáva obec.

2/ V daňovom konaní a konaní o miestnom poplatku postupuje správca dane podľa zákona č. 563/2009 Z.z. o správe daní /daňový poriadok/ a o zmene a doplnení niektorých zákonov, v znení neskorších predpisov.

3/ Obecné zastupiteľstvo obce Praha sa na tomto všeobecne záväznom nariadení o dani z nehnuteľností, miestnych daniach, poplatku za komunálne odpady a drobné stavebné odpady a podmienkach určovania a vyberania dane a miestneho poplatku na rok 2025 uznieslo dňa ........................

4/ Všeobecne záväzné nariadenie nadobúda účinnosť dňom 01.01.2025

V Prahe dňa .........................

..........................................

starosta obce

Návrh Všeobecne záväzného nariadenia na pripomienkovanie bol vyvesený na úradnej tabuli v súlade s § 6 ods. 3 zákona č. 369/1990 Zb. o obecnom zriadení v znení neskorších predpisov, dňa 15.11.2024

Pripomienky k návrhu boli – neboli

Všeobecne záväzné nariadenie bolo na pripomienkovanie vyhlásené vyložením na úradnej tabuli dňa 15.11.2023

Všeobecne záväzné nariadenie na pripomienkovanie bolo zložené dňa .........................

Schválené všeobecne záväzné nariadenie bolo vyhlásené vyložením na úradnej tabuli

dňa: .....................

Všeobecne záväzné nariadenie bolo zložené dňa: ..........................

**Príloha č. 1**

**UPOZORNENIE**

1/ **Pri dane z nehnuteľností – daň z pozemkov - nesmie prípadné zvýšenie dane z pozemkov, ktoré ustanoví obec vo všeobecne záväznom nariadení presiahnuť 5-násobok najnižšej ročnej sadzby dane z pozemkov.** Napríklad, ak najnižšia ročná sadzba dane z ornej pôdy a TTP je stanovená vo VZN je 0,20 %, nesmie ročná sadzba dane napr. za lesné pozemky presiahnuť sadzbu dane 1% t.j. hodnoty pozemku */viď prílohu č. 1 k zákonu o miestnych daniach/* vynásobenej výmerou pozemku v m2.

2/ **Pri dani zo stavieb – nesmie prípadné zvýšenie dane zo stavieb v obci presiahnuť 10-násobok najnižšej ročnej sadzby dane zo stavieb stanovenej vo VZN.** Napríklad, ak najnižšia ročná sadzba dane zo stavieb na bývanie /rodinné domy/ je 0,50 €/m2, nesmie ročná sadzba dane zo stavieb na podnikanie presiahnuť 5 €/1m2 .

3/ Pri viacpodlažných stavbách môže správca dane vo VZN určiť príplatok za ďalšie podlažie najviac v sume 0,33 €.

4/ Poskytnutie oslobodenia od dane z nehnuteľností alebo zníženia daňovej povinnosti na pozemky, stavby a byty uvedené v § 17 ods. 2 a 3 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady, je v plnej kompetencii príslušného správcu dane. Ak sa správca dane na príslušný rok rozhodne, že oslobodenie od dane na nehnuteľnosti, ale aj znižovanie dane nebude poskytovať, vo všeobecne záväznom nariadení obce nemusí skutočnosti uvedené v § 6 ods.1 až 6 tohto všeobecne záväzného nariadenia upravovať.

Prípadne vo všeobecne záväznom nariadení obce na príslušný rok uvedie, že oslobodenie od dane a zníženie dane na pozemky, stavby a byty uvedené v § 17 ods.2 a 3 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady správca dane na príslušný rok neposkytuje.

5/ Tretia časť VZNčl. XMiestny poplatok za komunálne odpady a drobné stavebné odpady je vo vzore VZN len orientačná vzhľadom na rozdielnosť praktík v jednotlivých obciach v spôsobe stanovovanie poplatkov.

**6/ Pre platnosť a účinnosť VZN o miestnych daniach na rok 2016 je nevyhnutné aby bolo prijaté najneskôr 16. decembra 2017 s následným zverejnením na úradnej tabuli obce a webovej stránke obce.**

**Príloha č. 2**

**POPLATOK ZA KOMUNÁLNE ODPADY**

**- § 77 až § 79 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady**

**§ 77 Poplatok**

(1)Poplatok sa platí za

a) činnosti nakladania so zmesovým komunálnym odpadom,

b) činnosti nakladania s biologicky rozložiteľným komunálnym odpadom,

c) triedený zber zložiek komunálneho odpadu, na ktoré sa nevzťahuje rozšírená zodpovednosť výrobcov,

d) náklady spôsobené nedôsledným triedením oddelene zbieraných zložiek komunálneho odpadu, na ktoré sa vzťahuje rozšírená zodpovednosť výrobcov a

e)náklady presahujúce výšku obvyklých nákladov podľa osobitného predpisu.26)

(2)Ak ďalej nie je ustanovené inak, poplatok platí poplatník, ktorým je

a) fyzická osoba, ktorá má v obci trvalý pobyt[**27)**](https://www.slov-lex.sk/pravne-predpisy/SK/ZZ/2004/582/20160701#poznamky.poznamka-27) alebo prechodný pobyt[**28)**](https://www.slov-lex.sk/pravne-predpisy/SK/ZZ/2004/582/20160701#poznamky.poznamka-28) alebo ktorá je na území obce oprávnená užívať alebo užíva byt, nebytový priestor, pozemnú stavbu[**29)**](https://www.slov-lex.sk/pravne-predpisy/SK/ZZ/2004/582/20160701#poznamky.poznamka-29) alebo jej časť, alebo objekt, ktorý nie je stavbou, alebo záhradu,[**30)**](https://www.slov-lex.sk/pravne-predpisy/SK/ZZ/2004/582/20160701#poznamky.poznamka-30) vinicu,[**31)**](https://www.slov-lex.sk/pravne-predpisy/SK/ZZ/2004/582/20160701#poznamky.poznamka-31) ovocný sad,[**32)**](https://www.slov-lex.sk/pravne-predpisy/SK/ZZ/2004/582/20160701#poznamky.poznamka-32) trvalý trávny porast[**33)**](https://www.slov-lex.sk/pravne-predpisy/SK/ZZ/2004/582/20160701#poznamky.poznamka-33) na iný účel ako na podnikanie, pozemok v zastavanom území obce okrem lesného pozemku[**34)**](https://www.slov-lex.sk/pravne-predpisy/SK/ZZ/2004/582/20160701#poznamky.poznamka-34) a pozemku, ktorý je evidovaný v katastri nehnuteľností ako vodná plocha[**35)**](https://www.slov-lex.sk/pravne-predpisy/SK/ZZ/2004/582/20160701#poznamky.poznamka-35) (ďalej len „nehnuteľnosť“),

b) právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

c) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

(3)Ak má osoba podľa odseku 2 písm. a) v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa odseku 2 písm. a) v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu. Ak má osoba podľa odseku 2 písm. a) v obci trvalý pobyt alebo prechodný pobyt a súčasne je podľa odseku 2 písm. c) fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu a v tomto mieste nemá zriadenú prevádzkareň, poplatok platí iba raz z dôvodu trvalého pobytu alebo prechodného pobytu. To neplatí, ak sa na poplatníka vzťahuje množstvový zber v príslušnej časti obce.

(4) Poplatníkom nie je osoba, ktorej oprávnenie užívať nehnuteľnosť vyplýva z povahy právneho vzťahu s poplatníkom podľa odseku 2, ak na jeho základe

a) užíva priestory nehnuteľnosti vyhradené na prechodné ubytovanie v zariadení na to určenom,

b) je hospitalizovaná v zariadení poskytujúcom služby zdravotnej starostlivosti,

c) sa jej poskytuje sociálna služba v zariadení sociálnych služieb pobytovou formou,

d) užíva z dôvodu plnenia povinností vyplývajúcich z pracovnoprávneho vzťahu alebo iného obdobného vzťahu s poplatníkom nehnuteľnosť, ktorú má právo užívať alebo ju užíva aj poplatník, alebo

e) v nehnuteľnosti, ktorú má poplatník právo užívať alebo ju užíva, vykonáva pre poplatníka práce alebo mu poskytuje iné služby v rámci výkonu svojej činnosti a pri tejto činnosti produkuje len komunálne odpady alebo drobné stavebné odpady.

(5) Ak tak obec ustanoví vo všeobecne záväznom nariadení,[**11)**](https://www.slov-lex.sk/pravne-predpisy/SK/ZZ/2004/582/20160701#poznamky.poznamka-11) poplatok od poplatníka v

ustanovenej výške pre obec vyberá a za vybraný poplatok ručí :

a) vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom,[**36)**](https://www.slov-lex.sk/pravne-predpisy/SK/ZZ/2004/582/20160701#poznamky.poznamka-36) poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí,

b)správca,[**37)**](https://www.slov-lex.sk/pravne-predpisy/SK/ZZ/2004/582/20160701#poznamky.poznamka-37) ak je vlastníkom nehnuteľnosti štát, vyšší územný celok alebo obec (ďalej len „platiteľ“).

(6) Platiteľ a poplatník sa môžu písomne dohodnúť, že poplatok obci odvedie priamo poplatník; za odvedenie poplatku obci ručí platiteľ.

(7) Ak viacero poplatníkov podľa odseku 2 písm. a) žije v spoločnej domácnosti, plnenie povinností poplatníka môže za ostatných členov tejto domácnosti na seba prevziať jeden z nich. Za poplatníka, ktorý nie je spôsobilý na právne úkony v plnom rozsahu, plní povinnosti poplatníka jeho zákonný zástupca, prípadne opatrovník. Povinnosti poplatníka nesmie za iného prevziať alebo plniť osoba, ktorá sa dlhodobo zdržiava mimo územia Slovenskej republiky alebo je nezvestná. Tieto skutočnosti, ako aj ich zmeny je osoba, ktorá za iného plní povinnosti poplatníka, povinná oznámiť obci.

(8)Poplatková povinnosť vzniká dňom, ktorým nastane skutočnosť uvedená v odseku 2, a zaniká dňom, ktorým táto skutočnosť zanikne.

(9) Obec do poplatku podľa odseku 1 môže zahrnúť

a) náklady na zbernú nádobu na zmesový komunálny odpad,

b) náklady na zabezpečenie zberných nádob na triedený zber zložiek komunálnych odpadov, pri ktorých sa neuplatňuje rozšírená zodpovednosť.

**§ 78 Sadzba poplatku**

**(1) Sadzba poplatku je**

**a) najmenej 0,0033 eura a najviac 0,0531 eura za jeden liter alebo dm3 komunálnych odpadov alebo drobných stavebných odpadov alebo najmenej 0,0066 eura a najviac 0,1659 eura za jeden kilogram komunálnych odpadov alebo drobných stavebných odpadov,**

**b) najmenej 0,0066 eura a najviac 0,1095 eura za osobu a kalendárny deň.**

**c) najmenej 0,015 eura a najviac 0,078 eura za kilogram drobných stavebných odpadov bez obsahu škodlivín.**

**(2) Sadzba poplatku podľa odseku 1 nesmie byť vyššia ako súčet priemerných nákladov obce na zabezpečenie činností nakladania s komunálnymi odpadmi a drobnými stavebnými odpadmi vrátane nákladov súvisiacich so zabezpečením zberných nádob pripadajúcich na jeden liter, dm3 alebo kilogram týchto odpadov (pri množstvovom zbere) alebo pripadajúcich na priemerné množstvo komunálnych odpadov a drobných stavebných odpadov vytvorených jedným poplatníkom v obci za jeden kalendárny deň; ak obec zabezpečuje zhodnocovanie týchto odpadov, náklady sa musia znížiť o výnosy obce zo zhodnotenia.**

**(3) Ak obec neustanoví všeobecne záväzným nariadením**[**11)**](https://www.slov-lex.sk/pravne-predpisy/SK/ZZ/2004/582/20160701#poznamky.poznamka-11) **sadzbu poplatku, platí sa poplatok podľa odseku 1 v najnižšej sadzbe.**

(4) Obec môže ustanoviť všeobecne záväzným nariadením[**11)**](https://www.slov-lex.sk/pravne-predpisy/SK/ZZ/2004/582/20160701#poznamky.poznamka-11) pri množstvovom zbere rôzne sadzby poplatku v závislosti od objemu zbernej nádoby a frekvencie odvozov v rozsahu

dolnej a hornej výšky poplatku určenej v odseku 1 písm. a).

**§ 79 Určenie poplatku**

(1) Ak je v obci zavedený množstvový zber, obec určí poplatok ako súčin frekvencie odvozov, sadzby a objemu zbernej nádoby, ktorú poplatník užíva v súlade so zavedeným systémom zberu komunálnych odpadov a drobných stavebných odpadov.

(2)

Ak v obci nie je zavedený množstvový zber, obec určí poplatok na zdaňovacie obdobie, ako

a) súčin sadzby poplatku a počtu kalendárnych dní v zdaňovacom období, počas ktorých má alebo bude mať poplatník podľa [**§ 77 ods. 2 písm. a)**](https://www.slov-lex.sk/pravne-predpisy/SK/ZZ/2004/582/20160701#paragraf-77.odsek-2) v obci trvalý pobyt alebo prechodný pobyt alebo počas ktorých nehnuteľnosť užíva alebo je oprávnený ju užívať, alebo

b) súčin sadzby poplatku, počtu kalendárnych dní v zdaňovacom období a ukazovateľa dennej produkcie komunálnych odpadov, ak ide o poplatníka podľa [**§ 77 ods. 2 písm. b) alebo písm. c)**](https://www.slov-lex.sk/pravne-predpisy/SK/ZZ/2004/582/20160701#paragraf-77.odsek-2.pismeno-b).

(3) Ukazovateľ produkcie komunálnych odpadov v zdaňovacom období je súčet

a) priemerného počtu osôb pripadajúci na zdaňovacie obdobie, ktoré sú v rozhodujúcom období s poplatníkom podľa [**§ 77 ods. 2 písm. b) alebo písm. c)**](https://www.slov-lex.sk/pravne-predpisy/SK/ZZ/2004/582/20160701#paragraf-77.odsek-2.pismeno-b) v pracovnoprávnom vzťahu, inom obdobnom vzťahu alebo ktoré sú u poplatníka v štátnozamestnaneckom pomere, alebo ktoré tvoria jeho štatutárny orgán, pričom tieto osoby vykonávajú svoju činnosť v nehnuteľnosti, ktorú poplatník užíva alebo je oprávnený užívať, nachádzajúcej sa v obci; ak je poplatníkom fyzická osoba, ktorá je podnikateľom, do počtu osôb sa započítava aj táto osoba; do počtu osôb sa nezapočítavajú osoby, ktoré majú v tejto obci trvalý pobyt alebo prechodný pobyt (ďalej len „priemerný počet zamestnancov“), a

b) priemerného počtu

1. hospitalizovaných alebo ubytovaných osôb pripadajúci na zdaňovacie obdobie v rozhodujúcom období, ak ide o poplatníka, ktorý v užívanej nehnuteľnosti nachádzajúcej sa v obci poskytuje zdravotné služby alebo ubytovacie služby; do tohto počtu osôb sa nezapočítavajú osoby, ktoré majú v tejto obci trvalý pobyt alebo prechodný pobyt a

2. miest určených na poskytovanie služby pripadajúci na zdaňovacie obdobie v rozhodujúcom období, ak ide o poplatníka, ktorý v užívanej nehnuteľnosti nachádzajúcej sa v obci poskytuje reštauračné, kaviarenské alebo iné pohostinské služby.

(4) Ak sa ukazovateľ produkcie komunálnych odpadov v zdaňovacom období nevypočíta podľa odseku 3, ukazovateľom produkcie komunálnych odpadov v zdaňovacom období je súčet

a) priemerného počtu zamestnancov pripadajúcich na zdaňovacie obdobie neznížený o počet osôb, ktoré majú v obci aj trvalý pobyt alebo prechodný pobyt, vynásobený koeficientom ustanoveným obcou, pričom koeficient nesmie mať vyššiu hodnotu ako 1, a

b)priemerného počtu osôb alebo miest podľa odseku 3 písm. b).

(5) Rozhodujúcim obdobím podľa odseku 3 je

a) predchádzajúci kalendárny rok, v ktorom bol poplatník oprávnený vykonávať v nehnuteľnosti, ktorú užíva alebo je oprávnený ju užívať, svoju činnosť, alebo

b) ak nie je možné postupovať podľa písmena a)

1. počet kalendárnych dní v období trvajúcom odo dňa vzniku povinnosti platiť poplatok do konca týždňa, ktorý predchádza týždňu, v ktorom poplatník splní ohlasovaciu povinnosť

podľa [**§ 80**](https://www.slov-lex.sk/pravne-predpisy/SK/ZZ/2004/582/20160701#paragraf-80) o skutočnosti, ktorá má za následok zánik poplatkovej povinnosti, alebo

2. počet kalendárnych dní v období trvajúcom odo dňa vzniku povinnosti platiť poplatok do konca zdaňovacieho obdobia.